Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Elektronisko sakaru likumā**

(Nr.924/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi**  **(4)** | **Ministru kabineta atzinums** | **Komisijas atzinums** |
|  | Izdarīt Elektronisko sakaru likumā (Latvijas Republikas Saeimas un Ministru Kabineta Ziņotājs, 2004, 23.nr.; 2005, 12.nr.; 2006, 24.nr.; 2007, 12.nr.; 2008, 15.nr.; 2009, 14.nr.; Latvijas Vēstnesis, 2010, 102., 206.nr.; 2011, 88.nr.) šādus grozījumus: |  |  |  |  |
| **4.pants. Elektronisko sakaru nozari pārvaldošās institūcijas**  [..]  (2) Radiofrekvenču spektra un numerācijas pārvaldi elektronisko sakaru nozarē atbilstoši savai kompetencei, kā arī elektronisko sakaru tīklu ierīkošanas un būvniecības pārraudzību nodrošina valsts akciju sabiedrība "Elektronisko sakaru direkcija" (turpmāk — Elektronisko sakaru direkcija).  [..] | 1. Izteikt 4.panta otro daļu šādā redakcijā:  "(2) Radiofrekvenču spektra un numerācijas pārvaldi elektronisko sakaru nozarē atbilstoši savai kompetencei, kā arī elektronisko sakaru tīklu ierīkošanas un būvniecības pārraudzību nodrošina valsts akciju sabiedrība "Elektroniskie sakari"." |  |  |  |  |
| **6.pants. Elektronisko sakaru direkcijas kompetence**  (1) Elektronisko sakaru direkcija:  1) pārvalda radiofrekvenču spektru un numerāciju, lai nodrošinātu to racionālu un efektīvu izmantošanu;  2) sniedz elektromagnētiskās saderības un numerācijas nodrošināšanas pakalpojumus;  3) plāno radiofrekvenču spektra tehnisko izmantošanu un nosaka radiofrekvenču piešķīrumu radioiekārtas darbībai;  4) piešķir radioiekārtai pazīšanas (izsaukuma) signālus;  5) Latvijai saistošos starptautiskajos līgumos un konvencijās noteiktajā kārtībā koordinē un reģistrē radiofrekvenču piešķīrumu;  6) sadarbojas ar citu valstu sakaru administrācijām un piedalās sakaru nozares starptautisko institūciju un organizāciju darbā, lai veicinātu radiofrekvenču spektra un numerācijas nodrošināšanas pakalpojumu efektīvu izmantošanu;  7) veic radiofrekvenču spektra radiomonitoringu un radioiekārtu parametru mērījumus;  8) pārbauda pieteikumus par kaitīgiem radiotraucējumiem radio un televīzijas programmu uztveršanā un radiosakaru darbībā, noskaidro šo traucējumu avotus un pieņem lēmumu par traucējumu novēršanu;  9) izsniedz radioamatieru apliecības; | 2. Aizstāt 6. un 7.pantā vārdus "Elektronisko sakaru direkcija" (attiecīgā locījumā) ar vārdiem "valsts akciju sabiedrība "Elektroniskie sakari"" (attiecīgā locījumā). | **1** | **Juridiskais birojs**  Aizstāt likumprojekta 2.pantā skaitļus un vārdus „Aizstāt 6. un 7.pantā” ar skaitļiem un vārdiem „Aizstāt 6. un 7.panta nosaukumā un tekstā”. |  |  |
| 10) pārraugot publisko elektronisko sakaru tīklu ierīkošanu un būvniecību saskaņā ar šā likuma [16.panta](http://likumi.lv/doc.php?id=96611#p16) pirmajā daļā noteikto kārtību:  a) reģistrē publisko elektronisko sakaru tīklu ierīkošanas pieteikumus,  b) akceptē vai noraida publisko elektronisko sakaru tīklu ierīkošanas tehniskos projektus un saskaņo publisko elektronisko sakaru tīklu būvprojektus,  c) uzrauga un pārbauda publisko elektronisko sakaru tīklu ierīkošanu un būvniecību reglamentējošu normatīvo aktu ievērošanu un veic pārkāpumu novēršanai nepieciešamās darbības,  d) pieņem lēmumu par tāda elektronisko sakaru tīkla daļas demontāžu, kura ierīkošana vai būvniecība neatbilst elektronisko sakaru tīklu ierīkošanu un būvniecību regulējošiem normatīvajiem aktiem.  (2) Izpildot šā panta pirmajā daļā noteiktās funkcijas, Elektronisko sakaru direkcija patstāvīgi pieņem lēmumus un izdod administratīvos aktus.  (3) Elektronisko sakaru direkcijas izdotos administratīvos aktus var apstrīdēt Vides aizsardzības un reģionālās attīstības ministrijā. Elektronisko sakaru direkcijas izdota administratīvā akta apstrīdēšana neaptur šā akta darbību, ja vien pārsūdzības institūcija nepieņem lēmumu par tā darbības apturēšanu uz sūdzības izskatīšanas laiku. |  |  |  |  |  |
| (4) Elektronisko sakaru direkcija par sniegtajiem publiskajiem maksas pakalpojumiem iekasē maksu Ministru kabineta noteiktajā kārtībā un apjomā. Ministru kabinets nosaka tarifu korekcijas gadījumus un kārtību.  *7*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*.,* [*03.05.2007*](http://likumi.lv/doc.php?id=157642)*.,* [*10.06.2010*](http://likumi.lv/doc.php?id=212501)*.,* [*16.12.2010*](http://likumi.lv/doc.php?id=223538)*. un* [*19.05.2011*](http://likumi.lv/doc.php?id=231232)*. likumu, kas stājas spēkā 08.06.2011. Grozījumi pirmās daļas 10.punktā stājas spēkā 01.01.2012. Sk. Pārejas noteikumu* [*20.punktu*](http://likumi.lv/doc.php?id=96611#pn20)*).* |  |  |  |  |  |
| **7.pants. Elektronisko sakaru direkcijas tiesības**  Elektronisko sakaru direkcijai ir šādas tiesības:  1) Ministru kabineta noteiktajā kārtībā pieprasīt un saņemt no elektronisko sakaru komersanta, valsts pārvaldes iestādes vai citām personām, kā arī valsts informācijas sistēmām Elektronisko sakaru direkcijas funkciju izpildei nepieciešamo informāciju;  2) Ministru kabineta noteiktajā kārtībā piekļūt telpām, ēkām un attiecīgajām iekārtām, kuras tiek izmantotas elektronisko sakaru tīklu ierīkošanai un būvniecībai vai elektronisko sakaru pakalpojumu sniegšanai, vai jebkurām iekārtām, kuras rada vai var radīt kaitīgus radiotraucējumus, kā arī pieprasīt, lai tiek uzrādītas radiofrekvences piešķīruma lietošanas atļaujas, atbilstības apliecinājumi vai citi ar elektronisko sakaru izmantošanu saistītie dokumenti;  3) lai novērstu kaitīgus radiotraucējumus vai to rašanās iespēju, pārtraukt tādu radioiekārtu vai jebkuru citu iekārtu lietošanu, kuras rada vai var radīt šādus kaitīgus radiotraucējumus;  4) apturēt elektronisko sakaru tīkla daļas ierīkošanu vai būvniecību, kā arī neatbilstoši normatīvo aktu prasībām ierīkotas vai būvētas elektronisko sakaru tīkla daļas darbību, veicot plombēšanu, apzīmogošanu, elektronisko sakaru tīklu aktīvo iekārtu atslēgšanu no elektroapgādes.  *8*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*.,* [*03.05.2007*](http://likumi.lv/doc.php?id=157642)*. un* [*19.05.2011*](http://likumi.lv/doc.php?id=231232)*. likumu, kas stājas spēkā 08.06.2011.)* |  |  |  |  |  |
| **19.pants. Elektronisko sakaru komersanta pienākumi**  (1) Elektronisko sakaru komersantam ir šādi pienākumi:  [..]  12) ja elektronisko sakaru komersants nodrošina publiski pieejamus balss telefonijas pakalpojumus šīs daļas 9.punktā minētajos gadījumos, — nodrošināt izsaucēja atrašanās vietas noteikšanu un šo datu nodošanu Elektronisko sakaru direkcijai Ministru kabineta noteiktajā kārtībā un apjomā; | 3. 19.pantā:  izteikt pirmās daļas 12.punktu šādā redakcijā:  "12) ja elektronisko sakaru komersants nodrošina publiski pieejamus balss telefonijas pakalpojumus šīs daļas 9.punktā minētajos gadījumos, nodrošināt izsaucēja atrašanās vietas noteikšanu un šo datu nodošanu Iekšlietu ministrijas Informācijas centram. Ministru kabinets nosaka izsaucēja atrašanās vietas datu noteikšanas un nodošanas kārtību;"; |  |  |  |  |
| [..]  14) Ministru kabineta noteiktajā kārtībā nodrošināt Elektronisko sakaru direkciju ar numerācijas un atrašanās vietas informācijas datubāzu uzturēšanai nepieciešamo informāciju, tai skaitā informāciju par tiem galalietotāja lietošanā nodotajiem numuriem, kurus galalietotājs ir saglabājis, saņemot numura saglabāšanas pakalpojumu;  [..] | aizstāt pirmās daļas 14.punktā vārdus "Elektronisko sakaru direkciju" ar vārdiem "valsts akciju sabiedrību "Elektroniskie sakari"";    aizstāt pirmās daļas 14.punktā vārdus "un atrašanās vietas informācijas datubāzu" ar vārdu "datubāzes". | **2** | **Juridiskais birojs**  Likumprojekta 3.panta otro un trešo daļu izteikt kā otro daļu šādā redakcijā:  „izteikt pirmās daļas 14.punktu šādā redakcijā:  "14) Ministru kabineta noteiktajā kārtībā nodrošināt valsts akciju sabiedrību "Elektroniskie sakari" ar numerācijas datubāzes uzturēšanai nepieciešamo informāciju, tai skaitā informāciju par tiem galalietotāja lietošanā nodotajiem numuriem, kurus galalietotājs ir saglabājis, saņemot numura saglabāšanas pakalpojumu;"”. |  |  |
|  |  | **3** | **Satiksmes ministrijas parlamentārais sekretārs V.Valainis**  Papildināt 19.panta pirmo daļu ar 22.punktu šādā redakcijā:  ‘’ 22) pamatojoties uz Izložu un azartspēļu uzraudzības inspekcijas pieprasījumu, augstākā līmeņa domēna „.lv” reģistra turētājs atslēdz Latvijas Republikā nelicencētu interaktīvo azartspēļu organizētāju domēna vārdus, kas reģistrēti augstākā līmeņa domēnā „.lv” un elektronisko sakaru komersanti bloķē Latvijas Republikā nelicencēto izložu un azartspēļu Izložu un azartspēļu uzraudzības inspekcijas noteiktās interneta protokola (IP) adreses. Ministru kabinets nosaka kārtību, kādā Izložu un azartspēļu uzraudzības inspekcija sagatavo un nosūta pieprasījumu, pieprasījuma formu, bloķēšanas un atbloķēšanas termiņus, pienākumus un atbildību. Elektronisko sakaru komersants nav atbildīgs par Izložu un azartspēļu uzraudzības inspekcijas lēmumu rezultātā trešajām pusēm radītajiem zaudējumiem.’ |  |  |
| **46.pants. Elektronisko sakaru tīklu galiekārtu un radioiekārtu atbilstības novērtēšana, kā arī izplatīšana un lietošana**  (1) Gan galiekārtām, gan radioiekārtām piemēro būtiskās prasības, novērtē un apliecina atbilstību šīm prasībām likumā "Par atbilstības novērtēšanu" noteiktajā kārtībā.  (2) Galiekārtu vai radioiekārtu izplatīšanas un lietošanas kārtību nosaka Ministru kabinets.  (3) Ja radioiekārtu paredzēts lietot kādā no radiofrekvenču joslām, kura nav saskaņota (harmonizēta) Eiropas Savienībā, un ja tās laišanai apgrozībā, izplatīšanai vai lietošanai dalībvalstīs var būt ierobežojumi vai aizliegumi, kurus var piemērot, lai iekārta atbilstu sabiedrības veselības aizsardzības prasībām vai neradītu kaitīgus radiotraucējumus, to skaitā traucējumus nacionālajā radiofrekvenču plānā noteiktajiem radiosakaru veidiem vai radiosakaru sistēmām, šīs iekārtas izgatavotājam, tā pilnvarotam pārstāvim vai personai, kas ir atbildīga par radioiekārtas izplatīšanu Latvijas tirgū, vismaz četras nedēļas pirms radioiekārtas izplatīšanas sākuma par to jāpaziņo Elektronisko sakaru direkcijai. | 4. Aizstāt 46. un 47.pantā vārdus "Elektronisko sakaru direkcija" (attiecīgā locījumā) ar vārdiem "valsts akciju sabiedrība "Elektroniskie sakari"" (attiecīgā locījumā). |  |  |  |  |
| (4) Pēc galiekārtas īpašnieka vai procesa virzītāja pieprasījuma elektronisko sakaru komersantam, kas piedāvā elektronisko sakaru tīklā izmantot identificējamu galiekārtu, ir pienākums pārtraukt vai atjaunot nolaupītas, pazaudētas vai citādi pret īpašnieka gribu no viņa varas izgājušas elektronisko sakaru tīklā identificējamas galiekārtas (turpmāk — īpašniekam zudusi galiekārta) izmantošanas iespēju savā elektronisko sakaru tīklā. Elektronisko sakaru komersants, kas piedāvā elektronisko sakaru tīklā izmantot identificējamu galiekārtu, nodod centralizētai datubāzei informāciju par tam pieteikto īpašniekam zudušo galiekārtu.  (5) Ministru kabinets nosaka kārtību, kādā veidojama un uzturama šā panta ceturtajā daļā minētā centralizētā datubāze, kā arī termiņus un kārtību, kādā elektronisko sakaru komersanti sniedz iekļaušanai centralizētajā datubāzē informāciju par īpašniekiem zudušām galiekārtām un nodrošina īpašniekam zudušas galiekārtas izmantošanas iespējas pārtraukšanu un atjaunošanu savā elektronisko sakaru tīklā. |  |  |  |  |  |
| (6) Aizliegts bez galiekārtas ražotāja vai tā pilnvarotas personas piekrišanas:  1) izmainīt galiekārtu identificēšanai elektronisko sakaru tīklā nepieciešamos datus, kā arī iegūt, glabāt un izplatīt šādam nolūkam paredzētus datus;  2) iegūt, izgatavot, glabāt un izplatīt programmatūru vai iekārtu, kas paredzēta galiekārtu identificēšanai elektronisko sakaru tīklā nepieciešamo datu izmainīšanai.  *51*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*.,* [*03.05.2007*](http://likumi.lv/doc.php?id=157642)*. un* [*03.07.2008*](http://likumi.lv/doc.php?id=178197)*. likumu, kas stājas spēkā 29.07.2008.)* |  |  |  |  |  |
| **47.pants. Radiofrekvenču spektra vai numerācijas lietošanas tiesības**  (1) Radiofrekvenču spektra un numerācijas izmantošanai komercdarbībai Regulators piešķir radiofrekvenču spektra vai numerācijas lietošanas tiesības. Regulators nosaka kārtību, kādā tiek veikta radiofrekvenču spektra un numerācijas lietošanas tiesību piešķiršana, pagarināšana, anulēšana un tālāknodošana. Regulators saskaņā ar Nacionālo radiofrekvenču plānu un Elektronisko sakaru direkcijas sniegto atzinumu ir tiesīgs pieņemt lēmumu par komercdarbībai izmantojamo radiofrekvenču spektra lietošanas tiesību piešķiršanu, pagarināšanu, tālāknodošanu un anulēšanu, lai novērstu kaitīgus traucējumus, nodrošinātu elektronisko sakaru pakalpojumu kvalitāti, radiofrekvenču spektra racionālu un efektīvu izmantošanu un īstenotu sabiedrības intereses.  (2) Elektronisko sakaru komersants komercdarbībai var pieprasīt radiofrekvenču spektra lietošanas tiesības un numerācijas lietošanas tiesības. |  |  |  |  |  |
| (3) Komercdarbībai izmantojamo radiofrekvenču spektra vai numerācijas lietošanas tiesību pieprasījumu iesniedz Regulatoram tā noteiktajā kārtībā un termiņā, paredzot, ka Regulatora lēmumu par:  1) radiofrekvenču spektra lietošanas tiesībām pieņem un publisko sešu nedēļu laikā no pieprasījuma saņemšanas dienas. Ja tiek izsludināts konkurss vai izsole radiofrekvenču spektra lietošanas tiesību piešķiršanai, Regulators lēmumu pieņem ne vēlāk kā astoņu mēnešu laikā no pieprasījuma saņemšanas dienas;  2) numerācijas lietošanas tiesībām pieņem un publisko triju nedēļu laikā no pieprasījuma saņemšanas dienas. Ja tiek izsludināts konkurss vai izsole numerācijas lietošanas tiesību piešķiršanai, Regulators lēmumu pieņem ne vēlāk kā sešu nedēļu laikā no pieprasījuma saņemšanas dienas.  (31) Radiofrekvenču spektra lietošanas tiesības nevar tālāk nodot elektronisko sakaru komersants, kurš:  1) nav samaksājis par šo lietošanas tiesību iegūšanu;  2) ieguvis radiofrekvenču spektra lietošanas tiesības uz 10 vai vairāk gadiem līdz dienai, kad šīs lietošanas tiesības normatīvajos aktos paredzētajā kārtībā pārveido par koplietojamo radiofrekvenču piešķīruma lietošanas atļauju. |  |  |  |  |  |
| (32) Pasākumi, ar kuriem Regulators noteic, ka elektronisko sakaru pakalpojuma sniegšanai jāizmanto konkrēts elektronisko sakaru pakalpojumiem pieejams radiofrekvenču spektrs, ir pamatoti, ja tie atbilst Eiropas Savienības tiesību aktiem un īsteno tādas dalībvalstu noteiktas sabiedrības intereses kā:  1) cilvēku drošība;  2) sociālās, reģionālās vai teritoriālās līdzvērtības veicināšana;  3) radiofrekvenču neefektīvas izmantošanas novēršana.  (4) Radiofrekvenču spektra lietošanas tiesības, kas netiek izmantotas komercdarbībai, piešķir šā likuma [50.pantā](http://likumi.lv/doc.php?id=96611#p50) noteiktajā kārtībā. |  |  |  |  |  |
| (5) Ministru kabinets nosaka radiofrekvenču spektra joslas, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē. Šajos gadījumos Regulators rīko konkursu vai izsoli saskaņā ar Regulatora apstiprinātu nolikumu un piešķir radiofrekvenču spektra lietošanas tiesības konkursa vai izsoles uzvarētājam. Regulators nosaka kārtību, kādā elektronisko sakaru komersantiem, kuriem beidzas piešķirtās radiofrekvenču spektra lietošanas tiesības šajās joslās, var pagarināt piešķirto radiofrekvenču spektra lietošanas tiesību termiņu. Radiofrekvenču spektra lietošanas tiesību termiņš atbilst attiecīgā pakalpojuma mērķim un paredzamajiem ieguldījumiem. Pieteikumu par radiofrekvenču spektra lietošanas tiesību piešķiršanu iesniedz Regulatoram ne agrāk kā divus gadus pirms normatīvajos aktos noteiktā radiofrekvenču spektra joslas atbrīvošanas termiņa. Pieteikumu par radiofrekvenču spektra lietošanas tiesību pagarināšanu iesniedz Regulatoram ne agrāk kā divus gadus pirms radiofrekvenču spektra lietošanas tiesību termiņa beigām. |  |  |  |  |  |
| (51) Komercdarbība bez Regulatora piešķirto radiofrekvenču spektra lietošanas tiesību saņemšanas atļauta, ja to veic radiofrekvenču spektra joslās vai radiofrekvenču kanālos, kuri noteikti koplietojamo radiofrekvenču piešķīruma lietošanas atļaujā.  (6) Konkursa vai izsoles uzvarētājam attiecībā uz radioiekārtu darbību jāsaņem radiofrekvences piešķīruma lietošanas atļauja šā likuma [50.pantā](http://likumi.lv/doc.php?id=96611#p50) noteiktajā kārtībā.  (61) Regulators nodrošina, ka radiofrekvences tiek efektīvi izmantotas, lai veicinātu konkurenci un radiofrekvenču saskaņotu (harmonizētu) tālāknodošanu Eiropas Savienībā. Regulators šādā gadījumā izvērtē radiofrekvenču lietošanas tiesību tālāknodošanas nepieciešamību, ņemot vērā, ka radiofrekvenču lietošanas tiesību tālāknodošana vai uzkrāšana nedrīkst traucēt konkurenci.  (7) Ja elektronisko sakaru komersantam komercdarbības veikšanai ir piešķirtas radiofrekvenču spektra lietošanas tiesības, tad Regulators var noteikt šādus specifiskus lietošanas tiesību nosacījumus:  1) prasības attiecībā uz elektronisko sakaru pakalpojumiem, kvalitāti un elektronisko sakaru tīkliem vai tehnoloģijām, kuru sniegšanai, nodrošināšanai vai izmantošanai piešķirtas radiofrekvenču spektra lietošanas tiesības;  2) prasības attiecībā uz radiofrekvenču spektra efektīvu izmantošanu un pārklājuma nodrošināšanu; |  |  |  |  |  |
| 3) tehniskās prasības attiecībā uz iespējamo kaitīgo radiotraucējumu ietekmes novēršanu;  4) radiofrekvenču spektra lietošanas tiesību darbības termiņu;  5) nosacījumus komercdarbībai piešķirto radiofrekvenču spektra lietošanas tiesību tālāknodošanai;  6) nosacījumus par radiofrekvenču spektra lietošanas tiesību maksu;  7) saistības, kādas jāpilda elektronisko sakaru komersantam, kurš radiofrekvenču spektra lietošanas tiesības saņēmis konkursa vai izsoles rezultātā;  8) prasības, kas izriet no starptautiskajiem radiofrekvenču spektra lietošanas nolīgumiem.  (8) Ja elektronisko sakaru komersantam ir piešķirtas numerācijas lietošanas tiesības, Regulators var noteikt šādus specifiskus lietošanas tiesību nosacījumus:  1) prasības attiecībā uz elektronisko sakaru pakalpojumiem, kuru sniegšanai piešķirtas numerācijas lietošanas tiesības, un prasības attiecībā uz konkrētajā numerācijas diapazonā piemērojamiem tarifu principiem un tarifu augšējo robežu, lai nodrošinātu patērētāju aizsardzību;  2) prasības attiecībā uz numerācijas efektīvu izmantošanu;  3) numuru saglabāšanas pakalpojuma nodrošināšanas nosacījumus;  4) prasību nodrošināt publiski pieejamu abonentu sarakstu;  5) numerācijas lietošanas tiesību darbības maksimālo termiņu; |  |  |  |  |  |
| 6) nosacījumus piešķirto numerācijas lietošanas tiesību tālāknodošanai;  7) nosacījumus attiecībā uz numerācijas lietošanas tiesību maksu;  8) saistības, kādas jāpilda elektronisko sakaru komersantam, kurš numerācijas lietošanas tiesības saņēmis konkursa vai izsoles rezultātā;  9) prasības, kas izriet no starptautiskajiem numerācijas lietošanas nolīgumiem.  (9) (Izslēgta ar 10.06.2010. likumu)  *52*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*.,* [*03.05.2007*](http://likumi.lv/doc.php?id=157642)*.,* [*10.06.2010*](http://likumi.lv/doc.php?id=212501)*. un* [*19.05.2011*](http://likumi.lv/doc.php?id=231232)*. likumu, kas stājas spēkā 08.06.2011.)* |  |  |  |  |  |
| **48.pants. Radiofrekvenču spektra un numerācijas datubāzes**  (1) Elektronisko sakaru direkcija veido un uztur radiofrekvenču spektra, numerācijas un atrašanās vietas informācijas datubāzes. | 5. 48.pantā:  izteikt pirmo daļu šādā redakcijā:  "(1) Valsts akciju sabiedrība "Elektroniskie sakari" veido un uztur radiofrekvenču spektra un numerācijas datubāzes. Iekšlietu ministrijas Informācijas centrs veido un uztur izsaucēja atrašanās vietas datubāzi un informācijas sistēmu."; |  |  |  |  |
| (2) Ministru kabineta noteiktajā kārtībā Elektronisko sakaru direkcija nodrošina no elektronisko sakaru komersantiem saņemto datu par izsaucēja atrašanās vietu apstrādi, uzturēšanu un tālāku nodošanu Valsts ugunsdzēsības un glābšanas dienestam, Valsts policijai, Neatliekamās medicīniskās palīdzības dienestam, gāzes avārijas dienestam, Jūras meklēšanas un glābšanas dienestam vai numura "112" dienestam. | aizstāt otrajā daļā vārdus "Elektronisko sakaru direkcija" ar vārdiem "Iekšlietu ministrijas Informācijas centrs"; |  |  |  |  |
| (3) Elektronisko sakaru direkcija nodrošina Regulatoram piekļuvi komercdarbībai paredzēto radiofrekvenču spektra un numerācijas datubāzēm Regulatora funkciju izpildei nepieciešamajā apjomā.  (4) Elektronisko sakaru direkcija nodrošina elektronisko sakaru komersantam piekļuvi numerācijas datubāzei, tai skaitā informācijai par tiem galalietotāja lietošanā nodotajiem numuriem, kurus galalietotājs ir saglabājis, saņemot numura saglabāšanas pakalpojumu.  *53*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*.,* [*03.05.2007*](http://likumi.lv/doc.php?id=157642)*. un* [*19.05.2011*](http://likumi.lv/doc.php?id=231232)*. likumu, kas stājas spēkā 08.06.2011.)* | aizstāt trešajā un ceturtajā daļā vārdus "Elektronisko sakaru direkcija" ar vārdiem "valsts akciju sabiedrība "Elektroniskie sakari"". |  |  |  |  |
| **50.pants. Radiofrekvences piešķīruma lietošanas atļauja**  Radiofrekvenču spektru radioiekārtu darbībai atļauts izmantot pēc radiofrekvences piešķīruma lietošanas atļaujas saņemšanas Elektronisko sakaru direkcijā vai saskaņā ar koplietojamo radiofrekvenču piešķīruma lietošanas atļauju Ministru kabineta noteiktajā kārtībā. Lēmumi par radiofrekvences piešķīruma lietošanas atļaujām izmantošanai komercdarbībā ir publiskojami.  *55*  *(Ar grozījumiem, kas izdarīti ar* [*19.05.2011*](http://likumi.lv/doc.php?id=231232)*. likumu, kas stājas spēkā 08.06.2011.)* | 6. Aizstāt 50., 52. un 55.pantā vārdus "Elektronisko sakaru direkcija" (attiecīgā locījumā) ar vārdiem "valsts akciju sabiedrība "Elektroniskie sakari"" (attiecīgā locījumā). |  |  |  |  |
| **52.pants. Kaitīgie radiotraucējumi**  (1) Radioiekārtas uzstāda un izmanto tā, lai neradītu kaitīgos radiotraucējumus. Jūras un gaisa kuģniecības ārkārtas situāciju, avārijas un briesmu signālu radiofrekvenču izmantošana atļauta tikai attiecīgu situāciju gadījumos.  (2) Elektronisko sakaru direkcija izskata pieteikumus par kaitīgajiem radiotraucējumiem radio un televīzijas programmu uztveršanā un radiosakaru darbībā un noskaidro to cēloņus.  (3) Satiksmes ministrija aizliedz vai ierobežo radioiekārtas lietošanu, lai novērstu kaitīgos radiotraucējumus vai šādu radiotraucējumu rašanos.  (4) Ja radioiekārtas lietošana vai tās radītie kaitīgie radiotraucējumi var izraisīt valsts drošības, sabiedriskās kārtības, kā arī kuģošanas un gaisa satiksmes drošības apdraudējumu, radioiekārtas lietošanas pārtraukšanu pēc Elektronisko sakaru direkcijas pieprasījuma atbilstoši savai kompetencei nekavējoties nodrošina Valsts policija vai Militārā policija, vai valsts drošības iestāde.  *57*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*. un* [*03.05.2007*](http://likumi.lv/doc.php?id=157642)*. likumu, kas stājas spēkā 07.06.2007.)* |  |  |  |  |  |
| **55.pants. Nacionālā numerācija**  (1) *(Izslēgta ar 03.05.2007. likumu.)*  (2) Kārtību, kādā Elektronisko sakaru direkcija pārvalda numerāciju, izveidojot un uzturot numerācijas datubāzi, nosaka Ministru kabinets.  (3) Ja esošie numerācijas resursi ir nepietiekami, Ministru kabinets nosaka kārtību un termiņu pārejai uz slēgto astoņciparu numerācijas shēmu.  (4) *(Izslēgta ar 12.05.2005. likumu.)*  (5) *(Izslēgta ar 12.05.2005. likumu.)*  *60*  *(Ar grozījumiem, kas izdarīti ar* [*12.05.2005*](http://likumi.lv/doc.php?id=108847)*. un* [*03.05.2007*](http://likumi.lv/doc.php?id=157642)*. likumu, kas stājas spēkā 07.06.2007.)* |  |  |  |  |  |
| **71.pants. Atrašanās vietas datu apstrāde**  [..]  (7) Elektronisko sakaru komersants drīkst apstrādāt atrašanās vietas datus bez lietotāja vai abonenta piekrišanas, ja atrašanās vietas datu apstrāde ir nepieciešama Valsts ugunsdzēsības un glābšanas dienestam, Valsts policijai, neatliekamās medicīniskās palīdzības un gāzes avārijas dienestiem, Jūras meklēšanas un glābšanas dienestam vai numura "112" dienestam, kā arī Elektronisko sakaru direkcijai tās pienākumu veikšanai un šo datu nodošanai šajā panta daļā minētajiem dienestiem.80 | 7. Aizstāt 71.panta septītajā daļā vārdus "Elektronisko sakaru direkcijai tās" ar vārdiem "Iekšlietu ministrijas Informācijas centram tā". |  |  |  |  |
| **Pārejas noteikumi**  [..] | 8. Papildināt pārejas noteikumus ar 22. un 23.punktu šādā redakcijā:  "22. Šā likuma 48.panta pirmajā daļā minētās izsaucēja atrašanās vietas datubāzes un informācijas sistēmas uzturēšanu līdz 2014.gada 1.februārim nodrošina valsts akciju sabiedrība "Elektroniskie sakari", bet pēc 2014.gada 1.februāra – Iekšlietu ministrijas Informācijas centrs, nodrošinot to nepārtrauktu darbību un funkcionalitāti. Līdz 2014.gada 1.februārim šā likuma 19.panta pirmās daļas 12.punktā minētos datus elektronisko sakaru komersants sniedz valsts akciju sabiedrībai "Elektroniskie sakari".  23. Ministru kabinets līdz 2014.gada 1.februārim izstrādā un pieņem šā likuma 19.panta pirmās daļas 12.punktā minētos Ministru kabineta noteikumus. Līdz šā likuma 19.panta pirmās daļas 12.punktā minēto Ministru kabineta noteikumu spēkā stāšanās dienai spēkā ir Ministru kabineta 2008.gada 1.aprīļa noteikumi Nr.223 "Noteikumi par izsaucēja atrašanās vietas datu noteikšanu, apstrādi, uzturēšanu un nodošanu"." | **4** | **Juridiskais birojs**  Izteikt likumprojekta 8.pantu šādā redakcijā:  „8. Papildināt pārejas noteikumus ar 22., 23. un 24.punktu šādā redakcijā:  "22. Šā likuma 48.panta pirmajā daļā minētās izsaucēja atrašanās vietas datubāzes un informācijas sistēmas uzturēšanu līdz 2014.gada 31.janvārim nodrošina valsts akciju sabiedrība "Elektroniskie sakari", bet sākot ar 2014.gada 1.februāri – Iekšlietu ministrijas Informācijas centrs, nodrošinot to nepārtrauktu darbību un funkcionalitāti. Līdz 2014.gada 31.janvārim šā likuma 19.panta pirmās daļas 12.punktā minētos datus elektronisko sakaru komersants sniedz valsts akciju sabiedrībai "Elektroniskie sakari".  23. Ministru kabinets līdz 2014.gada 31.janvārim izdod šā likuma 19.panta pirmās daļas 12.punktā minētos Ministru kabineta noteikumus. Līdz šo Ministru kabineta noteikumu spēkā stāšanās dienai, bet ne ilgāk kā līdz 2014.gada 31.janvārim tiek piemēroti Ministru kabineta 2008.gada 1.aprīļa noteikumi Nr.223 "Noteikumi par izsaucēja atrašanās vietas datu noteikšanu, apstrādi, uzturēšanu un nodošanu”. |  |  |
|  |  |  | 24. Ministru kabinets līdz 2014.gada 31.janvārim izdod šā likuma 19.panta pirmās daļas 14.punktā minētos Ministru kabineta noteikumus. Līdz šo Ministru kabineta noteikumu spēkā stāšanās dienai, bet ne ilgāk kā līdz 2014.gada 31.janvārim tiek piemēroti Ministru kabineta 2008.gada 11.augusta noteikumi Nr.656 "Kārtība, kādā Elektronisko sakaru direkcija pārvalda numerāciju, izveidojot un uzturot numerācijas datubāzi”.” |  |  |